Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή της Σλοβακικής Δημοκρατίας στο πρόγραμμα κοινοτικής δράσης "Νεολαία"

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το Ευρωπαϊκό Συμβούλιο του Ελσίνκι, τον Δεκέμβριο 1999, επιβεβαίωσε τη διαδικασία διεύρυνσης που εγκαινιάστηκε κατά τη συνεδρίασή του τον Δεκέμβριο του 1997 στο Λουξεμβούργο. Ανανέωσε την ενισχυμένη προενταξιακή στρατηγική που καθόρισε το 1997, στην οποία περιλαμβάνεται η συμμετοχή των 13 υποψήφιων κρατών σε κοινοτικά προγράμματα ως σημαντικό μέρος της εν λόγω στρατηγικής.

Όσον αφορά τις δέκα υποψήφιες χώρες της Κεντρικής και Ανατολικής Ευρώπης (ΧΚΑΕ), η συμμετοχή στα κοινοτικά προγράμματα προβλέπεται στις αντίστοιχες ευρωπαϊκές συμφωνίες με τις χώρες αυτές. Σύμφωνα με τις ευρωπαϊκές συμφωνίες, οι όροι και οι λεπτομέρειες συμμετοχής των εν λόγω χωρών καθορίζονται από τα αντίστοιχα Συμβούλια Σύνδεσης.

Στην περίπτωση των προγραμμάτων εκπαίδευσης, κατάρτισης και νεολαίας, όλες οι ΧΚΑΕ συμμετείχαν το 1999 στην πρώτη φάση των προγραμμάτων Leonardo da Vinci και Σωκράτης, καθώς και στο πρόγραμμα Νεολαία για την Ευρώπη. Ορισμένες εξ αυτών άρχισαν να συμμετέχουν στα εν λόγω προγράμματα ήδη από το 1997, ενώ άλλες άρχισαν να συμμετέχουν το 1998 και άλλες το 1999. Η συμμετοχή των προαναφερόμενων χωρών στα προγράμματα αυτά αποτελεί σημαντικό στοιχείο της προενταξιακής διαδικασίας τους. Η ισχύς των αποφάσεων των Συμβουλίων Σύνδεσης για τον καθορισμό των λεπτομερειών της εν λόγω συμμετοχής, καθώς και των αποφάσεων για τη θέσπιση των ίδιων των προγραμμάτων, έληξε στις 31 Δεκεμβρίου 1999.

Τα προγενέστερα προγράμματα διαδέχεται το δεύτερο στάδιο του προγράμματος Leonardo da Vinci, του Σωκράτης, καθώς και νέο πρόγραμμα για τη Νεολαία. Σύμφωνα με τις αποφάσεις για την εγκαθίδρυση της δεύτερης φάσης των προγραμμάτων Leonardo da Vinci και Σωκράτης, παρέχεται στις ΧΚΑΕ η δυνατότητα συμμετοχής στα προγράμματα αυτά. Παρόμοια διάταξη περιλαμβάνεται στο σχέδιο απόφασης του Ευρωπαϊκού Κοινοβουλίου και του Συμβουλίου για τη θέσπιση του προγράμματος κοινοτικής δράσης Νεολαία, που διανύει τη διαδικασία έκδοσης.

Όλες οι ΧΚΑΕ επιβεβαίωσαν την προθυμία τους να συμμετάσχουν στα νέα προγράμματα από το 2000, και να καταβάλουν τη χρηματοδοτική συμβολή τους, εν μέρει από τον εθνικό προϋπολογισμό τους και εν μέρει από την ετήσια χορήγηση Phare. Όπως προβλέπεται στα συμπεράσματα της συνεδρίασης του Ευρωπαϊκού Συμβουλίου του Λουξεμβούργου, της 12ης και 13ης Δεκεμβρίου 1997, η χρηματοδοτική συμβολή των ίδιων των ενδιαφερομένων χωρών αυξάνεται σταθερά.

Δεδομένης της διεθνικής φύσης των προγραμμάτων αυτών, είναι προς το συμφέρον όλων των μερών οι δραστηριότητες που έχουν αναληφθεί στο πλαίσιο των προγραμμάτων της πρώτης γενεάς να μπορέσουν να συνεχιστούν χωρίς διακοπή στο πλαίσιο των προγραμμάτων που θα διαδεχθούν τα υπάρχοντα.

Προκειμένου να παράσχει στις ΧΚΑΕ τη δυνατότητα να συμμετάσχουν στα νέα αυτά προγράμματα ευθύς εξαρχής, η Επιτροπή έχει υποβάλει πρόταση για έκδοση δύο αποφάσεων εκάστου Συμβουλίου Σύνδεσης, μία για τα δύο προγράμματα που είναι ήδη σε ισχύ, το Leonardo da Vinci II και το Σωκράτης, και μία για το πρόγραμμα Νεολαία. Επομένως, θα μπορούσε να προηγηθεί η έκδοση των προτεινόμενων αποφάσεων σχετικά με τα προγράμματα Leonardo da Vinci II και Σωκράτης II και να ακολουθήσει η έκδοση των προτεινόμενων αποφάσεων σχετικά με το πρόγραμμα Νεολαία μόλις τεθεί σε ισχύ η απόφαση για τη θέσπιση του προγράμματος.

Τα κύρια θέματα που εξετάζονται στα προτεινόμενα σχέδια αποφάσεων των Συμβουλίων Σύνδεσης είναι τα εξής:

* τα έργα και οι πρωτοβουλίες που υποβάλλουν οι συμμετέχοντες από τις ΧΚΑΕ υπόκεινται στους ίδιους όρους, κανόνες και διαδικασίες που διέπουν τα προγράμματα αυτά όπως ισχύουν και για τα κράτη μέλη όσον αφορά, ειδικότερα, την υποβολή, την αξιολόγηση και την επιλογή αιτήσεων και έργων, τις αρμοδιότητες των εθνικών διαρθρώσεων όσον αφορά την εφαρμογή των προγραμμάτων και τις δραστηριότητες που αφορούν την παρακολούθηση της συμμετοχής τους στα προγράμματα.

* οι ΧΚΑΕ καταβάλλουν ετήσια συνεισφορά στα προγράμματα, όπως θεσπίζεται στις αποφάσεις των Συμβουλίων Σύνδεσης. Η εν λόγω συνεισφορά δεν επιστρέφεται στις ΧΚΑΕ εάν, στο τέλος του έτους, τα αποτελέσματα αποδεικνύονται κατώτερα της καταβληθείσας συνεισφοράς.

* όπως προβλέπεται στα συμπεράσματα της συνεδρίασης του Ευρωπαϊκού Συμβουλίου του Λουξεμβούργου, οι ΧΚΑΕ θα καλούνται να συμμετέχουν στις επιτροπές των προγραμμάτων ως παρατηρητές, για τα θέματα που τις αφορούν.

* οι αποφάσεις θα εφαρμόζονται για ολόκληρη τη διάρκεια των προγραμμάτων και θα τεθούν σε ισχύ την ημέρα έκδοσής τους.

Η έγκαιρη έκδοση των αποφάσεων των Συμβουλίων Σύνδεσης θα παράσχει στις υποψήφιες χώρες τη δυνατότητα να συνεχίσουν απρόσκοπτα την ένταξή τους σε κοινοτικά δίκτυα και άλλες δραστηριότητες στους τομείς της εκπαίδευσης, της επαγγελματικής κατάρτισης και της νεολαίας.

Συνεπώς, το Συμβούλιο καλείται να εγκρίνει την συνημμένη προτάση αποφάσης του Συμβουλίου σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή της Σλοβακικής Δημοκρατίας στο πρόγραμμα κοινοτικής δράσης "Νεολαία".

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή της Σλοβακικής Δημοκρατίας στο πρόγραμμα κοινοτικής δράσης "Νεολαία"

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 149, σε συνδυασμό με το άρθρο 300 παράγραφος 2,

την πρόταση της Επιτροπής,

Εκτιμώντας τα εξής:

(1) Το πρόσθετο πρωτόκολλο της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, συνήφθη με απόφαση του Συμβουλίου και της Επιτροπής της 4ης Δεκεμβρίου 1995.

(2) Σύμφωνα με το άρθρο 1 του πρόσθετου πρωτοκόλλου, η Σλοβακική Δημοκρατία μπορεί να συμμετέχει στα κοινοτικά προγράμματα πλαίσια, σε ειδικά προγράμματα, σε έργα ή άλλες δράσεις ιδίως στον τομέα της νεολαίας και, σύμφωνα με το άρθρο 2, οι όροι και οι προϋποθέσεις για τη συμμετοχή της Σλοβακικής Δημοκρατίας στις δραστηριότητες αυτές αποφασίζονται από το Συμβούλιο Σύνδεσης.

(3) Σύμφωνα με την απόφαση αριθ. 1/98 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, της 3ης Μαρτίου 1998 [1], η Σλοβακική Δημοκρατία έχει συμμετάσχει στο πρώτο στάδιο του προγράμματος Νεολαία για την Ευρώπη από την 1η Απριλίου 1999.

[1] ΕΕ L 88 της 24.3.1998, σ. 49.

(4) Η απόφαση .../2000/EΚ του Ευρωπαϊκού Κοινοβουλίου και του Συμβουλίου, της ... 2000 για τη θέσπιση του κοινοτικού προγράμματος δράσης "Νεολαία" [2] και, ιδίως, το άρθρο 11, προβλέπει ότι οι συνδεδεμένες χώρες της Κεντρικής και Ανατολικής Ευρώπης μπορούν να συμμετέχουν στο πρόγραμμα αυτό σύμφωνα με τους όρους που καθορίζονται στις ευρωπαϊκές συμφωνίες, στα πρόσθετα πρωτόκολλα αυτών και στις αποφάσεις των αντίστοιχων Συμβουλίων Σύνδεσης,

[2] ΕΕ L ... της ...2000, σ. ... [η Επιτροπή Συνδιαλλαγής κατέληξε σε συμφωνία στις 29 Φεβρουαρίου 2000]

ΑΠΟΦΑΣΙΖΕΙ:

Η θέση που πρέπει να λάβει η Κοινότητα στο Συμβούλιο Σύνδεσης που συστάθηκε από την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, όσον αφορά τη συμμετοχή της Σλοβακικής Δημοκρατίας στο πρόγραμμα κοινοτικής δράσης "Νεολαία", είναι το συνημμένο σχέδιο απόφασης του Συμβουλίου Σύνδεσης.

Βρυξέλλες,

Για το Συμβούλιο

Ο Πρόεδρος

Σχέδιο

ΑΠΟΦΑΣΗΣ αριθ. .../2000 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου

της ....

για την έγκριση των όρων και των προϋποθέσεων συμμετοχής της Σλοβακικής Δημοκρατίας στο πρόγραμμα κοινοτικής δράσης "Νεολαία"

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη:

το πρόσθετο πρωτόκολλο της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, σχετικά με τη συμμετοχή της Σλοβακικής Δημοκρατίας σε κοινοτικά προγράμματα και, ιδίως, τα άρθρα 1 και 2 [3],

[3] ΕΕ L 115 της 9.5.1996, σ. 43.

Εκτιμώντας τα εξής:

(1) Σύμφωνα με το άρθρο 1 του πρόσθετου πρωτοκόλλου, η Σλοβακική Δημοκρατία μπορεί να συμμετέχει σε προγράμματα πλαίσια, ειδικά προγράμματα, έργα ή άλλες δράσεις της Κοινότητας, ιδίως στον τομέα της νεολαίας.

(2) Σύμφωνα με το άρθρο 2 του πρόσθετου πρωτοκόλλου, οι όροι και οι προϋποθέσεις για τη συμμετοχή της Σλοβακικής Δημοκρατίας σε αυτές τις δραστηριότητες αποφασίζονται από το Συμβούλιο Σύνδεσης.

(3) Σύμφωνα με την απόφαση αριθ. 1/98 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, της 3ης Μαρτίου 1998 [4], η Σλοβακική Δημοκρατία έχει συμμετάσχει στο πρώτο στάδιο του προγράμματος Νεολαία για την Ευρώπη από την 1η Απριλίου 1999 και εξέφρασε την επιθυμία να συμμετάσχει στο νέο πρόγραμμα Νεολαία.

[4] ΕΕ L 88 της 24.3.1998, σ. 49.

ΑΠΟΦΑΣΙΖΕΙ:

Άρθρο 1

Η Σλοβακική Δημοκρατία συμμετέχει στο πρόγραμμα κοινοτικής δράσης "Νεολαία" (εφεξής "πρόγραμμα Νεολαία"), σύμφωνα με τους όρους και τις προϋποθέσεις που καθορίζονται στα παραρτήματα Ι και ΙΙ, τα οποία αποτελούν αναπόσπαστο μέρος της παρούσας απόφασης.

Άρθρο 2

Η παρούσα απόφαση ισχύει για όλη τη διάρκεια του προγράμματος "Νεολαία", αρχής γενομένης από 1ης Ιανουαρίου 2000.

Άρθρο 3

Η παρούσα απόφαση αρχίζει να ισχύει την ημέρα έκδοσής της από το Συμβούλιο Σύνδεσης.

Βρυξέλλες,

Για το Συμβούλιο Σύνδεσης

Ο Πρόεδρος

ΠΑΡΑΡΤΗΜΑ I Όροι και προϋποθέσεις για τη συμμετοχή της Σλοβακικής Δημοκρατίας στο πρόγραμμα "Νεολαία"

1. Η Σλοβακική Δημοκρατία θα συμμετέχει στις δραστηριότητες του προγράμματος "Νεολαία" (εφεξής "το πρόγραμμα"), σύμφωνα με τους στόχους, τα κριτήρια, τις διαδικασίες και τις προθεσμίες που καθορίζονται στην απόφαση .../2000/EΚ του Ευρωπαϊκού Κοινοβουλίου και του Συμβουλίου, της ... 2000, για τη θέσπιση του εν λόγω προγράμματος κοινοτικής δράσης, εκτός αν προβλέπεται άλλως στην παρούσα απόφαση.

2. Σύμφωνα με τους όρους του άρθρου 5 της απόφασης για τη θέσπιση του προγράμματος "Νεολαία", καθώς και με τις διατάξεις που θεσπίζει η Επιτροπή σχετικά με τις αρμοδιότητες των κρατών μελών και της Επιτροπής όσον αφορά τα Εθνικά Γραφεία του προγράμματος "Νεολαία", η Σλοβακική Δημοκρατία συγκροτεί την κατάλληλη διάρθρωση για τη συντονισμένη διαχείριση της εφαρμογής των δράσεων του προγράμματος σε εθνικό επίπεδο και λαμβάνει τα απαραίτητα μέτρα για να εξασφαλίσει την επαρκή χρηματοδότηση του εν λόγω Γραφείου, το οποίο θα λαμβάνει επιδοτήσεις για τις δραστηριότητές του. Η Σλοβακική Δημοκρατία θα λάβει κάθε απαραίτητο μέτρο για την αποτελεσματική λειτουργία του προγράμματος σε εθνικό επίπεδο.

3. Για να συμμετέχει στο πρόγραμμα, η Σλοβακική Δημοκρατία θα καταβάλλει ετήσια συνεισφορά στον γενικό προϋπολογισμό της Ευρωπαϊκής Ένωσης σύμφωνα με τις λεπτομέρειες που περιγράφονται στο παράρτημα ΙΙ. Εάν κριθεί απαραίτητο και προκειμένου να ληφθούν υπόψη η εξέλιξη του προγράμματος ή η εξέλιξη της ικανότητας απορρόφησης της Σλοβακικής Δημοκρατίας, η Επιτροπή Σύνδεσης εξουσιοδοτείται να επιφέρει προσαρμογές στην ως άνω συνεισφορά, ούτως ώστε να αποφεύγονται δημοσιονομικές ανισορροπίες κατά την υλοποίηση του προγράμματος.

4. Οι όροι και οι προϋποθέσεις για την υποβολή, την αξιολόγηση και την επιλογή των αιτήσεων σε σχέση με τους επιλέξιμους οργανισμούς, τις οργανώσεις και άτομα στη Σλοβακική Δημοκρατία είναι οι ίδιοι με εκείνους που εφαρμόζονται σε επιλέξιμους οργανισμούς, οργανώσεις και άτομα της Κοινότητας. Η Επιτροπή δύναται να λάβει υπόψη της τους Σλοβάκους εμπειρογνώμονες κατά τον διορισμό ανεξάρτητων εμπειρογνωμόνων, σύμφωνα με τις σχετικές διατάξεις της απόφασης για τη θέσπιση του προγράμματος, που θα την επικουρούν κατά την αξιολόγηση των έργων.

5. Για να εξασφαλιστεί η κοινοτική διάσταση του προγράμματος που θα είναι επιλέξιμο για κοινοτική χρηματοδοτική στήριξη, τα σχέδια και οι δραστηριότητες θα πρέπει να περιλαμβάνουν τουλάχιστον έναν εταίρο από κράτος μέλος της Κοινότητας.

6. Για τις δραστηριότητες που θα αποτελέσουν αντικείμενο διαχείρισης σε αποκεντρωμένη βάση, καθώς και για τη χρηματοδοτική υποστήριξη των δραστηριοτήτων του Εθνικού Γραφείου που έχει συσταθεί σύμφωνα με το ανωτέρω άρθρο 2, χορηγούνται πόροι στη Σλοβακική Δημοκρατία με βάση την ετήσια κατανομή του προϋπολογισμού στο πρόγραμμα που αποφασίζεται σε κοινοτικό επίπεδο και τη συνεισφορά της Σλοβακικής Δημοκρατίας στο πρόγραμμα. Το μέγιστο ύψος χρηματοδοτικής υποστήριξης των δραστηριοτήτων του Εθνικού Γραφείου δεν θα υπερβαίνει το 50% του προϋπολογισμού για το πρόγραμμα εργασίας του Εθνικού Γραφείου.

7. Τα κράτη μέλη της Κοινότητας και η Σλοβακική Δημοκρατία θα καταβάλουν κάθε προσπάθεια, στο πλαίσιο των υφιστάμενων διατάξεων, για να διευκολύνουν την ελεύθερη κυκλοφορία και διαμονή των νέων και άλλων επιλέξιμων ατόμων που μετακινούνται μεταξύ της Σλοβακικής Δημοκρατίας και των κρατών μελών της Κοινότητας με σκοπό τη συμμετοχή τους σε δραστηριότητες που καλύπτονται από την παρούσα απόφαση.

8. Οι δραστηριότητες που καλύπτει η παρούσα απόφαση απαλλάσσονται από τους σλοβακικούς έμμεσους φόρους και δασμούς και δεν υπόκεινται σε απαγορεύσεις και περιορισμούς επί των εισαγωγών και των εξαγωγών όσον αφορά τα αγαθά και τις υπηρεσίες που προορίζονται να χρησιμοποιηθούν στο πλαίσιο αυτών των δραστηριοτήτων.

9. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων όσον αφορά την παρακολούθηση και την αξιολόγηση του προγράμματος, σύμφωνα με το άρθρο 13 της απόφασης για τη θέσπισή του, η συμμετοχή της Σλοβακικής Δημοκρατίας στο πρόγραμμα θα παρακολουθείται διαρκώς σε βάση εταιρικής σχέσης, με τη συμμετοχή της Επιτροπής των Ευρωπαϊκών Κοινοτήτων και της Σλοβακικής Δημοκρατίας. Η Σλοβακική Δημοκρατία θα υποβάλλει τις σχετικές εκθέσεις στην Επιτροπή και θα λαμβάνει μέρος σε άλλες ειδικές δραστηριότητες που καθορίζει η Κοινότητα σε αυτό το πλαίσιο.

10. Σύμφωνα με τους χρηματοδοτικούς κανονισμούς της Κοινότητας, οι συμβατικές ρυθμίσεις που συνάπτονται με σλοβακικούς φορείς ή από αυτούς προβλέπουν τη διενέργεια λογιστικών και άλλων ελέγχων από την Επιτροπή και το Ελεγκτικό Συνέδριο ή υπό την εποπτεία αυτών. Λογιστικοί έλεγχοι διενεργούνται με σκοπό τον έλεγχο των εσόδων και εξόδων τέτοιων φορέων, σε συσχετισμό με τις συμβατικές υποχρεώσεις τους έναντι της Κοινότητας. Με πνεύμα συνεργασίας και αμοιβαίου συμφέροντος, οι αρμόδιες σλοβακικές αρχές παρέχουν κάθε εύλογη και εφικτή βοήθεια που κρίνεται αναγκαία ή χρήσιμη υπό τις εκάστοτε περιστάσεις για τη διενέργεια τέτοιων λογιστικών και άλλων ελέγχων. Οι διατάξεις που θεσπίζει η Επιτροπή σχετικά με τις αρμοδιότητες των κρατών μελών και της Επιτροπής όσον αφορά τα Εθνικά Γραφεία του προγράμματος "Νεολαία" θα διέπουν τις σχέσεις μεταξύ της Σλοβακικής Δημοκρατίας, της Επιτροπής και του σλοβακικού Εθνικού Γραφείου. Σε περίπτωση παρατυπίας, αμέλειας ή απάτης που μπορεί να καταλογιστεί στο σλοβακικό Εθνικό Γραφείο, υπεύθυνες για τη μη ανάκτηση των πόρων θεωρούνται οι σλοβακικές αρχές.

11. Με την επιφύλαξη των διαδικασιών που αναφέρονται στο άρθρο 8 της απόφασης για τη θέσπιση του προγράμματος "Νεολαία", αντιπρόσωποι της Σλοβακικής Δημοκρατίας θα συμμετέχουν ως παρατηρητές στην επιτροπή του προγράμματος, για θέματα που τους αφορούν. Οι αντιπρόσωποι της Σλοβακικής Δημοκρατίας δεν παρίστανται κατά τη συζήτηση άλλων θεμάτων καθώς και κατά τις ψηφοφορίες που διεξάγονται στο πλαίσιο της εν λόγω επιτροπής.

12. Η γλώσσα που θα χρησιμοποιείται σε όλες τις συμβάσεις με την Επιτροπή, όσον αφορά τη διαδικασία υποβολής αιτήσεων, τις συμβάσεις, τις υποβαλλόμενες εκθέσεις και άλλες διοικητικές ρυθμίσεις των προγραμμάτων, θα είναι μια από τις επίσημες γλώσσες της Κοινότητας.

13. Η Κοινότητα και η Σλοβακική Δημοκρατία δύνανται, ανά πάσα στιγμή, να προβούν σε καταγγελία δραστηριοτήτων που διεξάγονται βάσει της παρούσας απόφασης, κατόπιν έγγραφης προειδοποίησης δώδεκα μηνών. Τα έργα και οι δραστηριότητες που βρίσκονται σε εξέλιξη κατά το χρόνο καταγγελίας συνεχίζονται μέχρις ότου ολοκληρωθούν σύμφωνα με τους όρους που καθορίζονται στην παρούσα απόφαση.

ΠΑΡΑΡΤΗΜΑ II Χρηματοδοτική συνεισφορά της Σλοβακικής Δημοκρατίας στο πρόγραμμα "Νεολαία"

1. Η χρηματοδοτική συνεισφορά που θα καταβάλει η Σλοβακική Δημοκρατία στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα "Νεολαία" το 2000 ανέρχεται σε 1.343.000 EUR.

Η συνεισφορά που θα καταβάλει η Σλοβακική Δημοκρατία για τα επόμενα έτη του προγράμματος θα αποφασιστεί από το Συμβούλιο Σύνδεσης κατά το έτος 2000.

2. Η Σλοβακική Δημοκρατία θα καταβάλει την προαναφερθείσα συνεισφορά εν μέρει από τον εθνικό προϋπολογισμό της και εν μέρει από το Εθνικό Πρόγραμμα PHARE για τη Σλοβακική Δημοκρατία. Σύμφωνα με τη χωριστή διαδικασία προγραμματισμού PHARE, τα απαιτούμενα κεφάλαια PHARE θα μεταφερθούν στη Σλοβακική Δημοκρατία μέσω χωριστού χρηματοδοτικού μνημονίου. Μαζί με τους πόρους από τον κρατικό προϋπολογισμό της, τα κεφάλαια αυτά θα αποτελέσουν την εθνική συνεισφορά της Σλοβακικής Δημοκρατίας, από την οποία θα προβαίνει σε πληρωμές ανταποκρινόμενη στις ετήσιες προσκλήσεις της Επιτροπής για καταβολή κεφαλαίων.

3. Τα απαιτούμενα κεφάλαια PHARE ζητούνται σύμφωνα με το ακόλουθο χρονοδιάγραμμα:

- 926.800 EUR για συνεισφορά στο πρόγραμμα "Νεολαία" το 2000.

Το υπόλοιπο της συνεισφοράς της Σλοβακικής Δημοκρατίας θα καλυφθεί από τον εθνικό προϋπολογισμό της.

4. Εφαρμόζεται ο δημοσιονομικός κανονισμός που διέπει τον γενικό προϋπολογισμό της Ευρωπαϊκής Ένωσης, ιδίως όσον αφορά τη διαχείριση της συνεισφοράς της Σλοβακικής Δημοκρατίας.

Οι δαπάνες ταξιδίου και διαμονής των αντιπροσώπων και των εμπειρογνωμόνων της Σλοβακικής Δημοκρατίας για τη συμμετοχή τους ως παρατηρητών στις εργασίες της επιτροπής που αναφέρεται στο παράρτημα Ι, σημείο 11 ή σε άλλες συνεδριάσεις που συνδέονται με την υλοποίηση του προγράμματος, επιστρέφονται από την Επιτροπή στην ίδια βάση και σύμφωνα με τις διαδικασίες που ισχύουν για τους μη κυβερνητικούς εμπειρογνώμονες των κρατών μελών της Ευρωπαϊκής Ένωσης.

5. Μετά την έναρξη ισχύος της παρούσας απόφασης και στην αρχή κάθε προσεχούς έτους, η Επιτροπή θα αποστέλλει στη Σλοβακική Δημοκρατία πρόσκληση για την καταβολή κεφαλαίων που αντιστοιχούν στη συνεισφορά της στο πρόγραμμα στο πλαίσιο της παρούσας απόφασης.

Η εν λόγω συνεισφορά εκφράζεται σε ευρώ και καταβάλλεται σε τραπεζικό λογαριασμό της Επιτροπής σε ευρώ.

Η συνεισφορά της Σλοβακικής Δημοκρατίας θα καταβάλλεται σύμφωνα με την πρόσκληση για καταβολή κεφαλαίων:

- μέχρι την 1η Μαΐου για το τμήμα που καταβάλλεται από τον κρατικό προϋπολογισμό της, με την προϋπόθεση ότι η πρόσκληση για καταβολή κεφαλαίων θα έχει αποσταλεί από την Επιτροπή πριν από την 1η Απριλίου ή, το αργότερο, ένα μήνα μετά την πρόσκληση για καταβολή κεφαλαίων σε περίπτωση που αποστέλλεται αργότερα.

- μέχρι την 1η Μαΐου για το τμήμα που χρηματοδοτείται από το PHARE, με την προϋπόθεση ότι τα αντίστοιχα ποσά θα έχουν μεταφερθεί στη Σλοβακική Δημοκρατία μέχρι τη συγκεκριμένη ημερομηνία ή, το αργότερα, εντός 30 ημερών από τη μεταφορά των εν λόγω κεφαλαίων στη Σλοβακική Δημοκρατία.

Οποιαδήποτε καθυστέρηση στην πληρωμή της συνεισφοράς θα συνεπάγεται την καταβολή τόκων από τη Σλοβακική Δημοκρατία για το οφειλόμενο ποσό από την ημερομηνία λήξης της προθεσμίας πληρωμής. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα την ημερομηνία λήξης της προθεσμίας για τις πράξεις σε ευρώ, προσαυξημένο κατά 1,5 εκατοστιαίες μονάδες.

ΔΗΜΟΣΙΟΝΟΜΙΚΟ ΔΕΛΤΙΟ

1. Τιτλος της δρασης

Συμμετοχή της Σλοβακικής Δημοκρατίας στο πρόγραμμα "Νεολαία"

2. Σχετικο κονδυλιο του προϋπολογισμου

B7-030 Οικονομική βοήθεια στις συνδεδεμένες χώρες της Κεντρικής και Ανατολικής Ευρώπης

6091 Έσοδα προερχόμενα από τη συμμετοχή των συνδεδεμένων χωρών της Κεντρικής Ευρώπης σε κοινοτικά προγράμματα.

3. Νομικη βαση

Η Συνθήκη για την ίδρυση της Ευρωπαϊκής Κοινότητας, και ιδίως το άρθρο 149, σε συνδυασμό με το άρθρο 300 παράγραφος 2.

το πρόσθετο πρωτόκολλο της ευρωπαϊκής συμφωνίας με τη Σλοβακική Δημοκρατία, που προβλέπει τη συμμετοχή σε κοινοτικά προγράμματα.

η απόφαση .../2000/EΚ του Ευρωπαϊκού Κοινοβουλίου και του Συμβουλίου, της ... 2000 για τη θέσπιση του προγράμματος "Νεολαία" και, ιδίως, το άρθρο 11.

4. Περιγραφη της Ενεργειασ

4.1 Γενικός στόχος

Το πρόσθετο πρωτόκολλο της ευρωπαϊκής συμφωνίας με τη Σλοβακική Δημοκρατία προβλέπει τη συμμετοχή της εν λόγω χώρας σε κοινοτικά προγράμματα σε ευρύ φάσμα τομέων, στους οποίους περιλαμβάνεται και η νεολαία.

Εκτός του ότι θα συμβάλει στην υλοποίηση των διατάξεων της ευρωπαϊκής συμφωνίας που αφορούν την οικονομική και πολιτιστική συνεργασία, η συμμετοχή αυτή θα παράσχει επίσης τη δυνατότητα στη Σλοβακική Δημοκρατία να εξοικειωθεί με τις διαδικασίες και τις μεθόδους που χρησιμοποιούνται σε κοινοτικά προγράμματα.

Η Σλοβακική Δημοκρατία συμμετέχει στο πρόγραμμα Νεολαία για την Ευρώπη από την 1η Απριλίου 1998. Σύμφωνα με την ανακοίνωση της Επιτροπής "Πρόγραμμα δράσης 2000", της 16.7.1997, και με τα συμπεράσματα του Ευρωπαϊκού Συμβουλίου του Λουξεμβούργου, η συμμετοχή της Σλοβακικής Δημοκρατίας στο εν λόγω πρόγραμμα αποτελεί τμήμα της ενισχυμένης προενταξιακής στρατηγικής η οποία θα βοηθήσει την εν λόγω χώρα στην προετοιμασία της για τη μελλοντική προσχώρηση στην Ένωση.

Η διαδικασία λήψης αποφάσεων για το άνοιγμα των προγραμμάτων απαιτεί την έκδοση σχετικής απόφασης από το Συμβούλιο Σύνδεσης μεταξύ της Ένωσης και της Σλοβακικής Δημοκρατίας. Η ισχύς της απόφασης του Συμβουλίου Σύνδεσης, της 3ης Μαρτίου 1999, με την οποία καθιερώνεται η συμμετοχή της Σλοβακικής Δημοκρατίας στο εν λόγω πρόγραμμα, έληξε στις 31 Δεκεμβρίου 1999.

Στόχος του παρόντος νέου σχεδίου απόφασης του Συμβουλίου Σύνδεσης είναι να συμβάλει στη συνέχιση της συμμετοχής της Σλοβακικής Δημοκρατίας και να εξασφαλίσει τη συνέχεια μεταξύ του νέου προγράμματος Νεολαία και του προηγουμένου. Κατά τον ίδιο τρόπο, καθορίζει τους όρους, ειδικότερα όσον αφορά τη χρηματοδοτική συνεισφορά της Σλοβακικής Δημοκρατίας, καθώς και πρακτικές ρυθμίσεις για τη συμμετοχή στο εν λόγω πρόγραμμα.

4.2 Χρονική διάρκεια της ενέργειας και ρυθμίσεις για την ανανέωσή της

Μέχρι το τέλος του εν λόγω κοινοτικού προγράμματος, δηλαδή τις 31.12.2006.

5. Καταταξη των δαπανων / εσοδων

5.1 Μη υποχρεωτικές δαπάνες

5.2 Διαχωριζόμενες πιστώσεις

5.3 Είδος των εσόδων

Εφόσον το άρθρο 3 του πρόσθετου πρωτοκόλλου της ευρωπαϊκής συμφωνίας ορίζει ότι η ίδια η Σλοβακική Δημοκρατία θα καλύπτει το κόστος που απορρέει από τη συμμετοχή της, η εν λόγω χώρα θα καλείται να καταβάλλει συνεισφορά για τη συμμετοχή της στο πρόγραμμα. Εφόσον το ίδιο άρθρο ορίζει ότι η Κοινότητα μπορεί να συμπληρώνει τη συνεισφορά της Σλοβακικής Δημοκρατίας, η εν λόγω χώρα θα συνεισφέρει μόνον ένα μέρος από τον κρατικό προϋπολογισμό της. Το υπόλοιπο της συνεισφοράς θα λαμβάνεται από το εθνικό πρόγραμμα PHARE. Τα απαιτούμενα κεφάλαια PHARE θα καταλογίζονται στο κονδύλιο Β7-030, και θα μεταφέρονται στη Σλοβακική Δημοκρατία μέσω χωριστού χρηματοδοτικού μνημονίου. Μαζί με τους πόρους από τον κρατικό προϋπολογισμό της, τα κεφάλαια αυτά θα αποτελέσουν την εθνική συνεισφορά της Σλοβακικής Δημοκρατίας, από την οποία θα προβαίνει σε πληρωμές ανταποκρινόμενη στις ετήσιες προσκλήσεις της Επιτροπής για καταβολή κεφαλαίων. Το σύνολο της συνεισφοράς, μόλις καταβάλλεται από τη Σλοβακική Δημοκρατία, θα μεταφέρεται στη θέση 6091 των εσόδων του προϋπολογισμού της ΕΕ.

6. Ειδοσ των δαπανων / εσοδων

- επιδότηση κατά 100%

- επιδότηση για συγχρηματοδότηση από κοινού με άλλες χρηματοδοτικές πηγές του δημόσιου ή του ιδιωτικού τομέα

- δεν θα επιστραφεί κανένα ποσό του συνόλου ή μέρους της κοινοτικής συνεισφοράς

- όσον αφορά τα έσοδα, η συνεισφορά της Σλοβακικής Δημοκρατίας που προορίζεται να καλύψει το κόστος συμμετοχής της καταλογίζεται στη θέση 6091. Τα έσοδα θα διατεθούν στα κεφάλαια που αφορούν τις δαπάνες για το εν λόγω πρόγραμμα και, όπου είναι κατάλληλο, στα αντίστοιχα κεφάλαια των δαπανών λειτουργίας. τα συνολικά προβλεπόμενα έσοδα αναφέρονται στην παράγραφο 7.4.

7. Δημοσιονομικεσ επιπτωσεισ

7.1 Τρόπος υπολογισμού του συνολικού κόστους της ενέργειας (σχέση μεταξύ επιμέρους και συνολικού κόστους)

Σύμφωνα με το πρόσθετο πρωτόκολλο της ευρωπαϊκής συμφωνίας με τη Σλοβακική Δημοκρατία, εξετάζονται στη συνέχεια οι ρυθμίσεις που αφορούν τη χρηματοδότηση και τον προϋπολογισμό του συγκεκριμένου προγράμματος. για τη συνεισφορά της Σλοβακικής Δημοκρατίας συνεκτιμώνται δύο στοιχεία:

- το προβλεπόμενο λειτουργικό κόστος, το οποίο έχει υπολογιστεί με βάση τον προϋπολογισμό του προγράμματος (το προσχέδιο προϋπολογισμού για το πρόγραμμα Νεολαία για το 2000), η προβλεπόμενη ικανότητα απορρόφησης της χώρας και η προηγούμενη εμπειρία από τη συμμετοχή της στο πρόγραμμα Νεολαία για την Ευρώπη,

- οι προβλεπόμενες διοικητικές δαπάνες, που αντιστοιχούν στη διεξαγωγή συνεδριάσεων και αποστολών. Οι εν λόγω προβλεπόμενες διοικητικές δαπάνες ανέρχονται σε 19.000 EUR ετησίως.

Η Σλοβακική Δημοκρατία θα χρησιμοποιήσει τμήμα του ετήσιου εθνικού προγράμματος PHARE ως συμπλήρωμα του κρατικού προϋπολογισμού της για να χρηματοδοτήσει τη συνεισφορά της στις λειτουργικές δαπάνες.

7.2 Κατανομή κόστους ανά δραστηριότητα

1.343.000 EUR για το 2000, εκ των οποίων 416.200 θα χρηματοδοτηθούν από τον κρατικό προϋπολογισμό της Σλοβακικής Δημοκρατίας και 926.800 από το πρόγραμμα PHARE.

7.3 Λειτουργικές δαπάνες για μελέτες, εμπειρογνώμονες κ.λπ., που περιλαμβάνονται στο τμήμα Β του προϋπολογισμού

π.υ.: έως ένα ανώτατο όριο, κατ'αναλογία των πιστώσεων αυτού του τύπου στις χορηγήσεις της Ευρώπης των 15 για το πρόγραμμα Νεολαία, αλλά εντός των επιτρεπομένων ορίων από το μέρος της εισφοράς που προέρχεται από τον κρατικό προϋπολογισμό της χώρας.

7.4 Χρονοδιάγραμμα πιστώσεων αναλήψεων υποχρεώσεων και πιστώσεων πληρωμών

Ποσά προς καταλογισμό στη θέση B7-030

926.800 EUR το 2000 σε πιστώσεις αναλήψεων υποχρεώσεων και πιστώσεις πληρωμών.

Τα προβλεπόμενα ετήσια έσοδα έχουν ως εξής:

1.343.000 EUR το 2000, εκ των οποίων 1.324.000 EUR για τις λειτουργικές δαπάνες και 19.000 για τις διοικητικές δαπάνες

8. Μετρα για την καταπολεμηση τησ απατησ

Όλες οι συμβάσεις, συμφωνίες και λοιπές νομικές δεσμεύσεις της Επιτροπής προβλέπουν επιτόπιους ελέγχους από την Επιτροπή και το Ελεγκτικό Συνέδριο. Μεταξύ άλλων, οι δικαιούχοι των ενεργειών είναι υποχρεωμένοι να υποβάλλουν εκθέσεις και οικονομικές καταστάσεις. Αυτές υφίστανται ανάλυση από απόψεως περιεχομένου και επιλεξιμότητας της δαπάνης, σύμφωνα με το στόχο της κοινοτικής χρηματοδότησης.

Οι διατάξεις για την καταπολέμηση της απάτης των βασικών κεφαλαίων του προϋπολογισμού ισχύουν και για την παρούσα θέση, υπό την προϋπόθεση ότι είναι προσαρμοσμένες στην περίπτωση των χωρών της Κεντρικής Ευρώπης.

9. Στοιχεια αναλυσησ κοστουσ-αποδοτικοτητασ

9.1 Ειδικοί και ποσοτικοί στόχοι. πληθυσμός στον οποίο απευθύνεται η δράση

Με το άνοιγμα του προγράμματος Νεολαία στη Σλοβακική Δημοκρατία επιδιώκονται τα ίδια οφέλη που αποκομίζουν τα κράτη μέλη της Κοινότητας. Ο βασικός στόχος της κοινοτικής δράσης για τη νεολαία είναι να διευκολύνει όλους τους ευρωπαίους πολίτες να αξιοποιούν πλήρως τις δυνατότητές τους και να παρουσιάζουν πρωτοβουλίες και δημιουργικότητα ώστε να μπορούν να συμμετέχουν πλήρως στην κοινωνία και στην οικοδόμηση της Ευρώπης. Ο στόχος αυτός βασίζεται στη βαθμιαία δημιουργία ενός ανοικτού ευρωπαϊκού χώρου για τη νεολαία.

Γενικός στόχος του προγράμματος Νεολαία είναι να συμβάλει στην εκπαιδευτική διαδικασία για όλoυς τoυς vέoυς με εvέργειες πoυ συμπληρώvoυv αυτές πoυ πραγματoπoιoύv τα κράτη μέλη και αυτές πoυ πρoβλέπovται σε κoινoτικό επίπεδo στoυς τoμείς της εκπαίδευσης και της κατάρτισης. Συγκεκριμένα, οι στόχοι του προγράμματος είναι οι εξής:

- να εντείνει τις ανταλλαγές νέων ηλικίας 15 έως 25 ετών κατοίκων ενός ή περισσοτέρων κρατών μελών.

- να στηρίξει τις πρωτoβoυλίες και τα νεωτεριστικά σχέδια κoινoτικoύ ενδιαφέρoντoς ή διακρατικoύ χαρακτήρα πoυ oργανώνoυν oι νέoι για τoυς νέoυς, τα oπoία τoυς επιτρέπoυν να διαδραματίζoυν ρόλo ενεργό και αναγνωρισμένo στην κoινωνία καθώς και να αναπτύσσoυν τις ατoμικές τoυς ικανότητες, τη δημoυργικότητά τoυς, την έννoια της αλληλεγγύης και της αυτoνoμίας τoυς.

- να δημιoυργήσει ευνoϊκές συνθήκες για να απoκτήσoυν oι συναντήσεις υψηλή πoιότητα και να εξασφαλιστεί η πoιότητα όλων των ενεργειών πoυ αναλαμβάνoνται βάσει τoυ πρoγράμματoς.

- να στηρίξει την κατάρτιση των εμψυχωτών των νέων ώστε καταστήσει τους νέους ικανούς να ωφεληθούν από τις κοινές ενέργειες υψηλής ποιότητας που συνδέονται με τους γενικούς στόχους του προγράμματος.

- να εντείνει τη συνεργασία μεταξύ των κρατών μελών και μεταξύ αυτών και της Επιτρoπής μέσω της ανταλλαγής εμπειριών καθώς και μέσω κoινών πρωτoβoυλιών σε κoινoτική κλίμακα και να στηρίξει κατ' αυτόν τoν τρόπo τα κράτη μέλη στις πρoσπάθειές τoυς για βελτίωση της πoιότητας των υπηρεσιώv και των μέτρων υπέρ των νέων, κυρίως μέσω της ανάπτυξης δραστηριoτήτων πoυ στoχεύoυν να φέρoυν στoυς νέoυς πληρoφoρίες πoυ έχoυν σχέση με τoυς στόχoυς τoυ πρoγράμματoς.

- να επιδιώξει την ενίσχυση του αισθήματος αλληλεγγύης, να προωθήσει την ενεργό συμμετοχή και ένταξη των νέων στην κοινωνία και να τονώσει την απόκτηση νέων ικανοτήτων και δεξιοτήτων μέσω άτυπης μαθητείας με τη συμμετοχή σε διακρατικές δραστηριότητες στο πλαίσιο της Ευρωπαϊκής Εθελοντικής Υπηρεσίας προς όφελος των τοπικών κοινοτήτων.

9.2 Αιτιολόγηση της ενέργειας

- Αναγκαιότητα της κοινοτικής χρηματοδοτικής βοήθειας

Λαμβανομένoυ υπόψη τoυ υψηλoύ κόστoυς συμμετoχής στο πρόγραμμα και της ασταθoύς δημoσιoνoμικής κατάστασης της Σλοβακικής Δημοκρατίας, η ενίσχυση από τo πρόγραμμα PHARE έχει oυσιαστική σημασία.

- Επιλογή των τρόπων παρέμβασης

Με τη συνεισφορά από τον κρατικό προϋπολογισμό και από το PHARE, η ενσωμάτωση της Σλοβακικής Δημοκρατίας στο πρόγραμμα θα παράσχει στους πολίτες της τη δυνατότητα να συνεργαστούν με τους ομολόγους τους στα σημερινά κράτη μέλη της ΕΕ. Η ενσωμάτωση των Σλοβάκων υπαλλήλων σε κοινοτικά δίκτυα θα συμβάλει καθοριστικά στην προετοιμασία της Σλοβακικής Δημοκρατίας για τη μελλοντική προσχώρησή της.

- Κύριοι παράγοντες αβεβαιότητας που μπορούν να επηρεάσουν τα ειδικά αποτελέσματα της δράσης.

Δεδoμένoυ ότι τα σχέδια επιλέγoνται σύμφωνα με πoιoτικά κριτήρια, θα είναι δυνατός o υπoλoγισμός τoυ πραγματικoύ αντίκτυπoυ μόνo με βάση την ικανότητα των σλοβακικών οργανισμών να ανταπoκριθoύν στις πρoσκλήσεις για υπoβoλή πρoτάσεων πoυ θα προκηρύσσει η Επιτρoπή στo πλαίσιo του προγράμματος.

9.3 Παρακολούθηση και αξιολόγηση της δράσης

Οι διαδικασίες παρακoλoύθησης και αξιoλόγησης πoυ περιλαμβάνoνται στο πρόγραμμα Νεολαία (ιδίως όσoν αφoρά την αξιoλόγηση, όπως περιλαμβάνεται στην απόφαση για τη θέσπιση του προγράμματος) θα καλύπτoυν επίσης και δράσεις πoυ χρηματoδoτoύνται για Σλοβάκους δικαιoύχoυς.

10. Διοικητικεσ δαπανεσ (τμημα ΙΙΙ, μέρος Α του προϋπολογισμού)

Η συγκέντρωση των αναγκαίων διοικητικών πόρων εξαρτάται από την ετήσια απόφαση της Επιτροπής για την κατανομή των πόρων, κατά την οποία λαμβάνεται υπόψη ο αριθμός του προσωπικού και τα πρόσθετα ποσά που εγκρίνει η αρμόδια επί του προϋπολογισμού αρχή.

10.1 Επιπτώσεις στον αριθμό των θέσεων απασχόλησης

>ΘΕΣΗ ΠIΝΑΚΑ>

10.2 Συνολικές δημοσιονομικές επιπτώσεις του ανθρώπινου δυναμικού

>ΘΕΣΗ ΠIΝΑΚΑ>

(*) Με προσφυγή στο υφιστάμενο προσωπικό που απαιτείται για τη διαχείριση της ενέργειας (υπολογισμός βάσει των τίτλων A1, A2, A4, A5 και A7)

10.3 Αύξηση των λοιπών διοικητικών δαπανών που απορρέουν από την ενέργεια

>ΘΕΣΗ ΠIΝΑΚΑ>

Οι ανωτέρω δαπάνες θα καλυφθoύν από τα έσoδα (άρθρo 4 παράγραφoς 2 τρίτη περίπτωση τoυ δημoσιoνoμικoύ κανoνισμoύ) πoυ θα πρoέλθoυν από τη Σλοβακική Δημοκρατία (βλ. σημεία 5.3 και 7.4 του δημοσιονομικού δελτίου).